## Uredba o utvrđivanju poslova protuobavještajne zaštite i osiguranja određenih osoba, objekata i prostora

### NN 83/2003 (21.5.2003.), Uredba o utvrđivanju poslova protuobavještajne zaštite i osiguranja određenih osoba, objekata i prostora

# VLADA REPUBLIKE HRVATSKE

1018

Na
temelju članka 29. stavka 1. Zakona o Vladi Republike Hrvatske (»Narodne
novine«, br. 101/98, 15/2000 i 117/2001), a u svezi s člankom 27. stavkom 2.
Zakona o sigurnosnim službama Republike Hrvatske (»Narodne novine«, br. 32/2002
i 38/2002), člankom 12. stavkom 2. točkom 3. i člankom 14. stavkom 1. točkom 5.
Zakona o policiji (»Narodne novine«, broj 129/2000), Vlada Republike Hrvatske
je na sjednici održanoj 15. svib­nja 2003. godine donijela

## UREDBU

### o utvrĐivanju poslova protuobavjeŠtajne zaŠtite i osiguranja odreĐenih osoba, objekata i prostora

I.
TEMELJNE ODREDBE

Članak 1.

Ovom Uredbom utvrđuje se:

- način primjene i provođenja mjera protuobavještajne
zaš­tite određenih osoba (u daljnjem tekstu: štićene osobe), štićenih objekata
i prostora, koje provode ili organiziraju njihovo pro­vođenje sigurnosne
službe,

- mjere, oblici i način osiguranja štićenih osoba,
objekata i prostora koje štiti policija,

- štićene osobe, štićeni objekti i prostori

-
međusobne obveze i suradnja sigurnosnih službi i policije s nadležnim stručnim
službama u tijelima državne vlasti Repub­like Hrvatske kao i s organizatorima
određenih javnih događanja.

Članak
2.

Sigurnosne
službe provode mjere protuobavještajne zaštite u svrhu pravodobnog prikupljanja
podataka o mogućoj ugrozi sigurnosti štićenih osoba, objekata i prostora od
djelatnosti stranih obavještajnih službi, terorističke ili druge slične
djelatnosti.

Podaci
prikupljeni mjerama protuobavještajne zaštite obve­zu­jući su pri izradi plana
osiguranja štićenih osoba, objekata i prostora.

Plan
osiguranja donosi nadležna ustrojstvena jedinica Ravnateljstva policije
Ministarstva unutarnjih poslova Republike Hrvat­ske (u daljnjem tekstu:
Policija).

Plan
osiguranja za vrijeme boravka štićenih osoba u prostorima i objektima Ministarstva
obrane i Oružanih snaga donosi nadležna ustrojstvena jedinica Glavnog stožera
oružanih snaga.

Plan
osiguranja za vrijeme boravka štićenih osoba u prostorima i objektima Hravtskog
sabora donosi nadležna stručna služba Hrvatskog sabora.

Plan
osiguranja diplomatskih misija i konzularnih ureda Republike Hrvatske donosi
nadležna ustrojstvena jedinica Ministarstva vanjskih poslova Republike
Hrvatske.

Plan iz
stavka 3., 4., 5. i 6. ovog članka dostavlja se nadležnoj sigurnosnoj službi.

Članak
3.

U svrhu
izvršenja poslova iz članka 2. ove Uredbe sigurnosne službe i policija
ostvaruju neposrednu suradnju sa stručnim službama u tijelima državne vlasti
nadležnim za sigurnost i obav­ljanje protokolarnih poslova štićenih osoba i
štićenih objekata i prostora kao i s organizatorima određenih javnih događanja.

Tijela
državne vlasti i organizatori određenih javnih doga­đanja iz stavka 1. ovog
članka odredit će odgovornu osobu za kontakt sa sigurnosnim službama i
policijom.

Članak
4.

U
okviru protuobavještajne zaštite sigurnosne službe:

-
izrađuju sigurnosne prosudbe moguće ugroženosti štićenih osoba, objekata i
prostora;

-
obavljaju sigurnosno provjeravanje osoba koje imaju pristup štićenim osobama,
objektima i prostorima;

-
primjenjuju mjere protuprislušne zaštite za štićene objekte i prostore;

-
nadziru organizaciju i provođenje informacijske sigurnosti u štićenim objektima
i prostorima;

-
obavljaju nadzor građevinsko-tehničkih radova, tehničke dokumentacije objekata,
instalacija, telekomunikacijske i infor­ma­tičke opreme u okviru svoje
nadležnosti;

-
obavljaju sigurnosno provjeravanje osoba zaposlenih na poslovima fizičke i
tehničke zaštite, tehničkog i informatičkog održavanja;

-
obavljaju sigurnosno provjeravanje pravnih osoba i fi­zičkih osoba koje
sudjeluju u izvođenju radova u štićenim ob­jek­tima i prostorima, a koji utječu
na sigurnosne mjere te

-
sudjeluju u planiranju, provođenju i nadzoru tehničkih i fizičkih mjera
sigurnosti, sukladno članku 2. ove Uredbe.

Članak 5.

U okviru osiguranja i zaštite štićenih osoba,
objekata i prostora policija provodi:

- mjere neposrednog tjelesnog osiguranja;

- mjere motorizirane pratnje;

- unutarnje i vanjsko osiguranje objekata i prostora;

- mjere osiguranja trase kretanja;

- operativne i fizičke mjere u prometu;

- protueksplozijski pregled;

- zdravstveno-higijensko-tehničke mjere, a prema
potrebi i druge mjere iz svoje nadležnosti.

Iznimno mjere iz stavka 1. ovog članka provode druge
ustrojstvene jedinice odnosno nadležne stručne službe u tijelima državne vlasti
(MORH – počasno zaštitna bojna, Hrvatski sabor – saborska straža, ratno
zrakoplovstvo) kada je to određeno posebnim propisima.

Za vrijeme boravka štićene osobe u prostorima i
objektima Ministarstva obrane i Oružanih snaga Republike Hrvatske mjere iz
stavka 1. ovog članka provodi nadležna ustrojstvena jedinica Glavnog stožera
oružanih snaga u suradnji s policijom.

II.
ŠTIĆENE OSOBE

Članak
6.

Štićene
osobe dijele se u kategorije, ovisno o značaju dužnosti koju štićena osoba
obavlja.

Članak 7.

Štićene osobe I. kategorije su:

- Predsjednik Republike Hrvatske;

- Predsjednik Hrvatskog sabora;

- Predsjednik Vlade Republike Hrvatske;

- Predsjednik Ustavnog suda Republike Hrvatske;

- Predsjednik Vrhovnog suda Republike Hrvatske.

Štićenim osobama I. kategorije smatraju se i članovi najuže
obitelji štićenih osoba iz stavka 1. ovog članka, ukoliko se za njihovo
štićenje ukaže potreba, temeljem sigurnosne prosudbe nadležne sigurnosne
službe, o čemu odluku donosi Savjet za koordinaciju sigurnosnih službi.

Štićene osobe I. kategorije su i:

- predsjednici ili poglavari stranih država ili
vlada;

- predsjednici parlamenata stranih država;

- predsjednici vlada stranih država,

za vrijeme kada se nalaze na teritoriju Republike
Hrvatske.

Članak 8.

Štićene osobe II. kategorije su:

- kandidati za izbor Predsjednika Republike Hrvatske,
od objave liste kandidata do izbora Predsjednika Republike.

Štićene osobe II. kategorije su i:

- ministri vanjskih poslova stranih država;

- vodeće osobe međunarodnih organizacija i
institucija,

za vrijeme kada se nalaze na teritoriju Republike
Hrvatske.

Članak 9.

Mjere protuobavještajne zaštite štićenih osoba,
objekta i prostora na teritoriju Republike Hrvatske provodi Protuobavještajna
agencija, u inozemstvu Obavještajna agencija.

Mjere protuobavještajne zaštite objekta i prostora
Ministarstva obrane i Oružanih snaga Republike Hrvatske provodi Vojna
sigurnosna agencija kao i štićenih osoba u vrijeme dok borave u navedenim
objektima i prostorima.

Članak 10.

Službe nadležne za obavljanje protokolarnih poslova
štićenih osoba dužne su sigurnosnim službama i policiji pravodobno dostaviti
podatke o putovanjima i programu aktivnosti štićene osobe.

Iznimno u slučajevima navedenim u članku 5 službe
nadležne za protokolarne poslove dužne su potrebne podatke dostaviti i drugim
ustrojstvenim jedinicama odnosno stručnim službama tijela državne vlasti.

III.
ŠTIĆENI OBJEKTI I PROSTORI

Članak 11.

Štićeni objekti i prostori su:

- radni prostori i objekti Ureda Predsjednika
Republike Hrvatske;

- radni prostori i objekti Hrvatskog sabora;

- radni prostori i objekti Vlade Republike Hrvatske;

- mjesta stanovanja, boravka, posjete i smještaja
štićenih osoba;

- reprezentativni prostori i objekti i to: objekti u
Zagrebu, Visoka ulica br. 15 i 22; dvorac »Tuškanac«, Tuškanac 36; objekti na
otočju Brijuni: vila »Brijunka«, »Bijela« i »Jadranka«; otok Vanga (Krasnica),
otok Galija i Kaštel; »Vila Lapad« u Dubrovniku; »Vila Kovač« na Hvaru te

- prostori diplomatske misije i konzularnih ureda
Republike Hrvatske.

IV.
ZAVRŠNE ODREDBE

Članak 12.

Protuobavještajna zaštita i osiguranje može se
provoditi i za osobe, objekte i prostore koji se ne smatraju štićenima u smislu
ove Uredbe, na temelju pisane odluke Vlade Republike Hrvatske.

Odluka iz stavka 1. ovog članka donosi se na temelju
relevantne sigurnosne prosudbe nadležne sigurnosne službe.

Članak 13.

Štićene osobe mogu podnijeti pisani zahtjev o
odricanju prava na mjere zaštite i osiguranja, o čemu odlučuje Vlada Repub­like
Hrvatske.

Članak 14.

Mjere protuobavještajne zaštite i osiguranja se za
štićene osobe I. kategorije provode još najmanje 6 mjeseci po prestanku
obnašanja dužnosti.

Odluku o prestanku provođenja mjera iz stavka 1. ovog
članka donosi Vlada Republike Hrvatske.

Članak 15.

Ravnatelji sigurnosnih službi donose propis kojim se
uređuje način i postupak provedbe mjera protuobavještajne zaštite štiće­nih
osoba, objekata i prostora.

Ministar unutarnjih poslova donosi propis kojim se
utvrđuju vrste mjera i radnji za provedbu osiguranja i zaštite štićenih osoba,
objekata, prostora koje štiti policija.

Ministar obrane donosi propis kojim se utvrđuju
vrste, mjere i radnje za provedbu osiguranja i zaštitu štićenih osoba u
prostorima i objektima Ministarstva obrane i Oružanih snaga RH.

Propise iz stavka 1., 2. i 3. ovoga članka ravnatelji
sigurnosnih službi, ministar unutarnjih poslova i ministar obrane dužni su
donijeti u roku od 60 dana od dana stupanja na snagu ove Uredbe.

Članak 16.

Ova Uredba stupa na snagu danom objave u »Narodnim
novinama«, a primjenjuje se od 1. lipnja 2003. godine.

Klasa: 200-01/03-01/04
Urbroj: 5030109-03-15
Zagreb, 15. svibnja 2003.

Predsjednik
**Ivica Račan**, v. r.

Uredba, NN 83/2003-1018